CrossFitters nou klaar met OpePatrick Vellner. Foto: Twitter. Die CrossFit Ope van 2020 is sommer vanjaar aangebied en ná vyf weke se strawwe oefening, en hoewel daar nog hier en daar ’n punteverandering kan plaasvind, is die voorlopige wenners reeds aangewys. Op die internasionale front is Kanada se Patrick Vellner en Ysland se Sara Sigmundsdottir die voorlopers. Dit is Sigmundsdottir se tweede agtereenvolgende Ope-sege, terwyl dit Vellner se beste probeerslag nóg is – sy vorige beste poging was in 2018, toe hy vyfde ter wêreld geëindig het. Jason Smith is SA se kampioen. Foto: Facebook. Die verdedigende wenner van die CrossFit Spele én die Ope – Mat Fraser – is in die derde plek. Australië se Tia-Clair Toomey het die Ope in die vierde plek afgesluit. Op tuisbodem is Jason Smith Suid-Afrika se voorste mansatleet, terwyl Tammi Robinson in die vroue-afdeling die fiksheidskroon dra. Die 20 top-atlete in die wêreldwye Ope, sowel as die nasionale wenners, kwalifiseer vir volgende jaar se CrossFit Spele in die VSA. Smith en Dina Swift het vanjaar vir Suid-Afrika verteenwoordig. Albei het vroeg in die kompetisie uitgeval. Wêreldwye uitslae: Suid-Afrika: